
[bookmark: _GoBack]Prípravok na ochranu rastlín pre profesionálnych používateľov
ASSYNT®

Postrekový herbicídny prípravok vo forme vodou rozpustných granúl (SG), určený na postemergentnú aplikáciu v ozimných a jarných obilninách proti dvojklíčnolistovým burinám. 

ÚČINNÁ LÁTKA
	Tribenuron
	482,3 g/kg 
(48,2 % hm.)
	t.j. vo forme tribenuron-methyl v obsahu 500 g/kg (50 % hm.)
	

	
	
	
	


Látky nebezpečné pre zdravie, ktoré prispievajú ku klasifikácii prípravku: tribenurón-metyl CAS no.: 101200-48-0, monohydrát uhličitanu sodného CAS no.: 497-19-8, sodná soľ sulfónových aromatických polymérov, sodná soľ alkylnaftalén sulfonátu.
	
OZNAČENIE PRÍPRAVKU

Pozor 

	H317
	Môže vyvolať alergickú kožnú reakciu.

	H319
	Spôsobuje závažné podráždenie očí.

	H410
	Vysoko toxický pre vodné organizmy, s dlhodobými účinkami.

	P102
	Uchovávajte mimo dosahu detí.

	P261
	Zabráňte vdychovaniu prachu/ dymu/ plynu/ hmly/ pary/ aerosólov.

	P264
	Po manipulácii starostlivo umyte ruky a tvár vlažnou vodou a mydlom.

	P273
	Zabráňte uvoľneniu do životného prostredia.

	P280
	Noste ochranné rukavice/ ochranný odev/ ochranné okuliare/ ochranu tváre.

	P305 + P351 + P338
	PO ZASIAHNUTÍ OČÍ: Niekoľko minút ich opatrne vyplachujte vodou. Ak používate kontaktné šošovky a je to možné, odstráňte ich. Pokračujte vo vyplachovaní.

	P333 + P313
	Ak sa objaví podráždenie pokožky alebo vyrážky: Vyhľadajte lekársku pomoc/starostlivosť.

	P337 + P313
	Ak podráždenie očí pretrváva: Vyhľadajte lekársku pomoc/ starostlivosť.

	P362 + P364
	Kontaminovaný odev vyzlečte a pred ďalším použitím vyperte.

	P391
	Zozbierajte uniknutý produkt.

	P501
	Zneškodnite obsah/ nádobu na skládku nebezpečného odpadu alebo odovzdajte na likvidáciu subjektu, ktorý má oprávnenie na zber, recykláciu a zneškodňovanie prázdnych obalov, v súlade s platným zákonom o odpadoch.

	EUH401
	Dodržiavajte návod na používanie, aby ste zabránili vzniku rizík pre zdravie ľudí a životné prostredie.



SP1	Neznečisťujte vodu prípravkom alebo jeho obalom (Nečistite aplikačné zariadenie v blízkosti povrchových vôd/Zabráňte kontaminácii prostredníctvom odtokových kanálov z poľnohospodárskych dvorov a vozoviek).
SPe3	Z dôvodu ochrany necielených rastlín udržiavajte medzi ošetrovanou plochou a neobhospodarovanou zónou ochranný pás zeme v dĺžke 5 m, resp. použite dýzy s 90% redukciou úletu.
SPe3	Z dôvodu ochrany vodných organizmov udržiavajte medzi ošetrovanou plochou a povrchovými vodnými plochami ochranný pás zeme v dĺžke 12 m.

Z4	Riziko vyplývajúce z použitia prípravku pri dodržaní predpísanej dávky alebo koncentrácie je pre domáce, hospodárske a voľne žijúce zvieratá relatívne prijateľné.
Vt5	Riziko vyplývajúce z použitia prípravku pri dodržaní predpísanej dávky alebo koncentrácie je pre vtáky prijateľné.
Vo3	Pre ryby a ostatné vodné organizmy slabo jedovatý.
V3	Riziko prípravku je prijateľné pre dážďovky a iné pôdne makroorganizmy.
Vč3	Prípravok pre včely s prijateľným rizikom pri dodržaní predpísanej dávky alebo koncentrácie. Prípravok je pre populácie užitočných článkonožcov s prijateľným rizikom.

Zákaz používania prípravku v 1. ochrannom pásme zdrojov pitných vôd!
Pri aplikácii na jarné obilniny:
PHO3	Prípravky sú vylúčené z použitia vo vnútornej časti 2. ochranného pásma zdrojov podzemných vôd (pokiaľ nie je v konkrétnych prípadoch 2. ochranné pásmo rozdelené na vnútornú a vonkajšiu časť, platí obmedzenie pre celé 2. pásmo).

Pri aplikácii na zimné obilniny:
V 2. ochrannom pásme povrchových vôd je použitie prípravku obmedzené:
1.	Prípravok sa môže použiť v 2. ochrannom pásme vodárenského zdroja povrchových vôd, ak je dodržaná neošetrená zóna v šírke minimálne dvojnásobku šírky koryta toku alebo 50 m široký neošetrený pás smerom k vodnému toku a 10 m smerom k najbližšiemu odvodňovaciemu kanálu.
2.	Prípravok sa nemôže použiť v 2. ochrannom pásme vodárenského zdroja povrchových vôd na svahovitých pozemkoch nad 7°, kde je riziko splavovania prípravku do povrchových vôd, t.j. ak sú očakávané dažďové zrážky v priebehu 24 hodín.

Dôsledne dbajte o zamedzenie povrchového odtoku najmä pri jarnej aplikácii na ozimné obilniny, aby nedošlo k splachu postreku prípravku do povrchových vôd.
Neaplikujte v blízkosti hladín tečúcich a stojatých vôd! Dodržujte neošetrenú vegetačnú ochrannú zónu!
Dbajte o to, aby sa prípravok v žiadnom prípade nedostal do tečúcich a stojatých vôd vo voľnej prírode!
Uložte mimo dosahu zvierat!
PRÍPRAVOK V TOMTO VEĽKOSPOTREBITEĽSKOM BALENÍ NESMIE BYŤ PONÚKANÝ ALEBO PREDÁVANÝ ŠIROKEJ VEREJNOSTI!

	Držiteľ autorizácie:
	Albaugh TKI d.o.o. 
Grajski trg 21, 2327 Rače
Slovinská republika

Tel.: +386 2 6090 211
www.albaugh.eu

	
	

	Číslo autorizácie ÚKSÚP:          
	19-00430-AU

	
	

	
	

	Dátum výroby:
	uvedené na obale

	Číslo výrobnej šarže:
	uvedené na obale

	
	

	Balenie:

	0,25l HDPE fľaša (obsah prípravku 60g, 100g, 120g, 150g)
0,5 l  HDPE fľaša (obsah prípravku 200g, 250g, 300g)
1 l HDPE fľaša (obsah prípravku 400g, 500g, 600g)
10g, 15g, 30g, 60g, 120g, 150g  LDPE/Al/PET vrecko



® je ochranná známka alebo obchodný názov Albaugh, LLC, alebo pridruženej spoločnosti.

PÔSOBENIE PRÍPRAVKU
ASSYNT® je herbicídny prípravok účinkujúci kontaktným spôsobom prijímaný predovšetkým listami rastlín. Prípravok ASSYNT® obsahuje účinnú látku tribenuron-methyl, ktorá patrí do skupiny sulfonylmočovín. Účinkuje ako inhibítor enzýmu acetolaktát syntázy (ALS), ktorý je nevyhnutný pri tvorbe esenciálnych aminokyselín (leucín, isoleucín a valín) v rastline. Účinná látka tribenuron-methyl veľmi rýchlo zastavuje rast citlivých burín, avšak typické príznaky ich poškodenia (farebné zmeny na listoch burín) sú viditeľné o 3-10 dní po aplikácii v závislosti na citlivosti a podmienkach rastu burín.
 
Spektrum herbicídnej účinnosti:
Citlivé buriny: hviezdica prostredná, ruman roľný, parumanček nevoňavý, výmrv repky
Stredne citlivé buriny: hluchavka purpurová, úhorník liečivý, kapsička pastierska, horčica roľná, hluchavka objímavá, iskerník sardínsky, fialka trojfarebná, mak vlčí
Odolné buriny: lipkavec obyčajný, zemedym lekársky

NÁVOD NA POUŽITIE 
	Plodina
	Účel použitia
	Dávka/ha
	Ochranná doba
	Poznámka

	pšenica ozimná, jačmeň ozimný pšenica jarná, jačmeň jarný
	dvojklíčnolistové buriny
	30 g
	AT
	jarná aplikácia



AT – ochranná doba je daná odstupom medzi termínom aplikácie a zberom

POKYNY PRE APLIKÁCIU
Dávka vody: 200 – 400 l/ha
Maximálny počet aplikácií: 1x

Prípravok aplikujte postemergentne na jar od rastovej fázy troch listov, do rastovej fázy, kedy je zástavnicový list celkom rozvinutý (BBCH 13 – 39), podľa rastovej fázy burín. Buriny sú najcitlivejšie v skorých rastových fázach (BBCH 11 – 16). 

Aplikujte postrekom strednej intenzity. Ramená postrekovača zabezpečte pred vibráciami a vychýlením zo správnej pozície. Dbajte o rovnomerné pokrytie vegetácie burín postrekom.
Nepostrekujte vo veternom počasí.
Zabráňte prekrývaniu postrekových pásov, ktoré by mohlo spôsobiť poškodenie plodín.
Účinnosť prípravku môže byť znížená v prípade dlhšieho obdobia sucha po aplikácii. Prípravok nepoužívajte na ošetrenie plodín vysievaných naširoko.
Prípravok nepoužívajte na ošetrenie obilnín s podsevom, resp. obilnín určených na podsiatie.
Po aplikácii nevykonávajte žiadnu kultiváciu či iné zásahy do pôdneho krytu.
Nepoužívajte na pôdach s nekvalitnou štruktúrou, ako ani na utlačených či podmáčaných pôdach.
Neaplikujte na plodinách postihnutých akýmikoľvek stresovými faktormi, ako napr. napadnutím škodcami či chorobami, poškodením mrazom, či nedostatkom živín. 
Aplikácia prípravku neodporúčame počas nadmerne dlhých chladných období či období intenzívnych mrazov vzhľadom na riziko prechodného poškodenia plodín (z ktorého sa plodiny spravidla zotavia). 

INFORMÁCIE O MOŽNEJ FYTOTOXICITE, ODRODOVEJ CITLIVOSTI A VŠETKÝCH ĎALŠÍCH PRIAMYCH A NEPRIAMYCH NEPRIAZNIVÝCH ÚČINKOCH NA RASTLINY ALEBO RASTLINNÉ PRODUKTY
Niektoré poveternostné faktory môžu zapríčiniť dočasný výskyt anomálií sfarbenia listov ošetrovaných plodín, ktoré sa najvýraznejšie prejavujú v prípade nadmerných dažďových zrážok krátko po aplikácii. Tieto prechodné príznaky však rýchlo miznú a nemajú žiaden vplyv na úrodnosť plodiny. 

OPATRENIA PROTI VZNIKU REZISTENCIE 
Účinná látka tribenuron-methyl patrí do skupiny sulfonylmočovín (HRAC 2 (B)). Na túto účinnú látku bol zaznamenaný výskyt rezistencie u širokého spektra dvojklíčnolistových burín, preto je nevyhnutné dodržiavať nasledovné zásady antirezistentnej stratégie na minimalizáciu rizika vzniku novej rezistencie burín:
-	dodržiavanie termínu aplikácie,
-	dodržiavanie dávky prípravku,
- 	pravidelnom striedaní plodín v rámci osevného  postupu,
-	preferovaní orby oproti minimalizačným technológiám,
-	zakladanie plodiny v optimálnom termíne a zamedzenie skorému výsevu, ktorá vedie k silnému tlaku burinového spoločenstva,
-	používanie herbicídov s rôznym mechanizmom účinnosti a zamedzenie opakovaného ošetrenia rovnaným prípravkom.

VPLYV NA ÚRODU
V poľných pokusoch sa nepreukázalo riziko negatívneho účinku na výnos alebo kvalitu úrody.

VPLYV NA NÁSLEDNÉ, NÁHRADNÉ A SUSEDIACE PLODINY
NÁSLEDNÉ PLODINY: 
Po zbere obilnín ošetrených prípravkom ASSYNT® je možné v rovnakom kalendárnom roku na daných plochách vysievať iba obilniny, bôb obyčajný a repku ozimnú.
NÁHRADNÉ PLODINY:
V prípade zničenia plodiny vplyvom akejkoľvek kalamity je 3 mesiace po aplikácii prípravku ASSYNT® možné vysievať výlučne obilniny; po uplynutí 6 mesiacov od ošetrenia je možné vysievať aj bôb obyčajný a repku ozimnú.
SUSEDIACE PLODINY:
Dôsledne dbajte na zamedzenie úletu postrekovej kvapaliny. Postrek nesmie zasiahnuť susediace plodiny! Prípravok ASSYNT® môže spôsobiť ich poškodenie.
Dodržujte ochrannú zónu min. 5 m od susediacich plodín a necieľových suchozemských rastlín.

VPLYV NA UŽITOČNÉ A INÉ NECIEĽOVÉ ORGANIZMY
V poľných pokusoch sa neprejavili negatívne účinky na užitočné organizmy.

PRÍPRAVA POSTREKOVEJ KVAPALINY A ZNEŠKODNENIE OBALOV
Odvážené množstvo prípravku rozmiešajte v pomocnej nádobe v menšom množstve vody na riedku homogénnu kašu, vlejte za stáleho miešania do nádrže postrekovača naplnenej do polovice vodou a doplňte na požadovaný objem. Pripravte len také množstvo postrekovej kvapaliny, ktoré spotrebujete. Prázdny obal z tohto prípravku zneškodnite ako nebezpečný odpad.
Zákaz opätovného použitia obalu alebo jeho použitia na iné účely!
ČISTENIE APLIKAČNÉHO ZARIADENIA
Ihneď po skončení postreku musia byť všetky stopy prípravku odstránené z miešacej nádrže a postrekovača podľa nasledujúceho postupu, aby neskôr nedošlo k poškodeniu iných plodín.
1) Po vyprázdnení nádrže vypláchnite nádrž, ramená a trysky čistou vodou (štvrtinou objemu nádrže postrekovača).
2) Vypustite výplachovú vodu a celé zariadenie znovu prepláchnite čistou vodou (štvrtinou objemu nádrže postrekovača), prípadne s prídavkom čistiaceho prostriedku alebo sódy (3% roztokom). V prípade použitia čistiacich prostriedkov postupujte podľa návodu na ich použitie.
3) Opakujte postup podľa bodu „2“ ešte raz.
4) Trysky a sitká musia byť čistené oddelene pred zahájením a po ukončení preplachovania.

BEZPEČNOSTNÉ  OPATRENIA
Pred použitím prípravku si dôkladne prečítajte návod na požitie (etiketu prípravku).
Príprava postrekovej kvapaliny: 
Pri príprave postrekovej kvapaliny je nutné používať ochranný pracovný odev odolný voči chemikáliám, gumovú/PVC zásteru, rukavice odolné voči chemikáliám, ochranný štít na tvár resp. ochranné okuliare, respirátor na ochranu dýchacích orgánov a gumovú pracovnú obuv. Pri príprave postrekovej kvapaliny sa neodporúča používať kontaktné šošovky. 
Aplikácia:
Pri aplikácií postreku je potrebné používať ochranný celotelový pracovný odev, rukavice vhodné pre prácu s chemickými látkami, ochranný štít na tvár resp. ochranné okuliare, respirátor na ochranu dýchacích orgánov a gumovú pracovnú obuv. Prípravok je nutné aplikovať iba na voľnom priestranstve alebo v dobre vetranom priestore. Pri manipulácii s prípravkom sa treba vyhnúť postriekaniu kože a vniknutiu prípravku do očí. Počas práce a po nej, až do vyzlečenia pracovného odevu a umytia celého tela teplou vodou a mydlom, je zakázané jesť, piť a fajčiť. Ak nebol použitý jednorazový ochranný pracovný odev, je potrebné pracovný odev a ďalšie osobné ochranné pracovné prostriedky (OOPP) po ukončení práce vyprať resp. očistiť. Je zakázané vynášať kontaminovaný pracovný odev z pracoviska. Poškodené OOPP je potrebné urýchlene vymeniť. Postrek sa smie vykonávať len za bezvetria alebo mierneho vánku v smere vetra, aby nebola zasiahnutá obsluha a ďalšie osoby. Pri aplikácii sa neodporúča používať kontaktné šošovky. Práca s prípravkom je zakázaná tehotným ženám, mladistvým a je nevhodná pre osoby trpiace alergickým ochorením. 
Pracovníci vstupujúci do ošetrených porastov:  
Musia mať primerané ochranné pracovné oblečenie pokrývajúce celé telo, pevnú uzavretú obuv, ochranné rukavice a môžu vstupovať do ošetrených miest až po zaschnutí postreku na rastlinách, najskôr po 24 hodinách.

Obmedzenia s cieľom chrániť zdravie miestnych obyvateľov a náhodne sa vyskytujúcich okolostojacich osôb
Vzdialenosť medzi hranicou ošetrenej plochy od hranice oblasti využívanej zraniteľnými skupinami obyvateľstva nesmie byť menšia ako 5 metrov. 
Pod oblasťami využívanými zraniteľnými skupinami obyvateľov sa v tomto kontexte považujú: verejné parky a záhrady, cintoríny, športoviská a rekreačné strediská, školské areály a detské ihriská, areály zdravotníckych zariadení, zariadenia sociálnych služieb, zariadenia poskytujúce liečebnú starostlivosť alebo kultúrne zariadenia, ale taktiež okolia obytných domov, záhrady, pozemky vrátane prístupových ciest a pod.


PRVÁ POMOC
	Všeobecné pokyny: 
	V prípade, že sa objavia zdravotné problémy (napr. nevoľnosť, pretrvávajúce slzenie, začervenanie, pálenie očí a pod.) alebo v prípade iných ťažkostí kontaktujte lekára.

	Po nadýchaní: 
	Prerušte prácu. Opustite ošetrovanú oblasť, alebo preneste postihnutého mimo ošetrovanú oblasť.

	Pri zasiahnutí pokožky: 
	Odložte kontaminovaný / nasiaknutý odev. Zasiahnuté časti pokožky umyte teplou vodou a mydlom. Pokožku potom dobre opláchnite. Pri väčšej kontaminácii pokožky sa osprchujte. 

	Pri zasiahnutí očí: 
	Vypláchnite oči po dobu aspoň 10-tich minút veľkým množstvom vlažnej čistej vody. Ak sú nasadené kontaktné šošovky a ak je to možné, vyberte ich. Kontaktné šošovky nie je možné opätovne použiť, zlikvidujte ich.

	Pri náhodnom požití: 
	Vypláchnite ústa vodou, prípadne dajte postihnutému vypiť asi pohár (1/4 litra) vody. Nevyvolávajte zvracanie.



Pri vyhľadaní lekárskeho ošetrenia informujte lekára o prípravku, s ktorým sa pracovalo, poskytnite mu informáciu z etikety alebo karty bezpečnostných údajov a o poskytnutej prvej pomoci. Ďalší postup prvej pomoci (príp. následnú liečbu) je možné konzultovať s Národným toxikologickým informačným centrom – Klinika pracovného lekárstva a toxikológie, Limbová 5, 833 05 Bratislava, tel. +421 (0)2 5477 4166. 

SKLADOVANIE
Uchovávajte v pôvodnej nádobe v suchých priestoroch chránených proti mrazu, vhodných pre skladovanie pesticídov. Uchovávajte mimo zdroja vznietenia. Uchovávajte mimo dosahu detí a neoprávnených osôb. Prázdne obaly opätovne nepoužívajte. Uchovávajte mimo potravín, nápojov a krmív pre zvieratá. Chráňte pred mrazom a priamym slnečným svetlom! Doba skladovateľnosti v originálnych neporušených obaloch je 2 roky od dátumu výroby.

ZNEŠKODNENIE ZVYŠKOV
Nepoužité zvyšky prípravku v pôvodnom obale zneškodnite ako nebezpečný odpad.
Technologický zvyšok postrekovej kvapaliny po zriedení vystriekajte na neošetrenej ploche, nesmie však zasiahnuť zdroje podzemných ani recipienty povrchových vôd alebo zneškodnite ako nebezpečný odpad. Nepoužité zvyšky postrekovej kvapaliny v objeme väčšom ako technologický zvyšok (uvedené v technických parametroch mechanizačného prostriedku) zneškodnite ako nebezpečný odpad v súlade s platnou legislatívou o odpadoch.

